### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. április 18-i ülésének*

jegyzőkönyvéből

Javaslat helyi autóbusszal végzett menetrendszerinti személyszállítás-közszolgáltatás pályázati kiírására

**154/2016. (IV. 18.) sz. GVB határozat**

A Gazdasági és Városstratégiai Bizottság megtárgyalta a helyi autóbusszal végzett menetrendszerinti személyszállítás-közszolgáltatás pályázati kiírására vonatkozó javaslatot és a határozati javaslatot elfogadásra javasolja a Közgyűlésnek azzal, hogy:

* a szerződés 4. oldala 10. pontjának b) alpontja egészüljön ki azzal, hogy a buszok télen legyenek fűtve;
* a szerződés 4. oldala 10. pontjának c) alpontja egészüljön ki hangos belső utas-tájékoztatással;
* a szerződés 5. oldala 11. pontja egészüljön ki azzal, hogy az autóbusz állomány 50%-a az autóbusz teljes hosszában alacsony padlós kivitelű legyen;
* a szolgáltató biztosítson okostelefonos alkalmazást az utas-tájékoztatás céljából;
* a pályázatban azon cégek, amelyek alternatív energia ellátású (elektromos, hibrid és gázüzemű) autóbuszokkal kívánják végezni a szolgáltatást, előnyt élvezzenek;
* a szerződés időtartama 8 évről 10 évre módosuljon;
* az újonnan beszerzett autóbuszok utastere klimatizált legyen.

**Felelős:** Lendvai Ferenc, a Bizottság elnöke

Lakézi Gábor, a Városüzemeltetési Osztály vezetője

**Határidő:** 2016. április 20. (Közgyűlés időpontja)

Lendvai Ferenc sk.

 a bizottság elnöke

Kivonat hiteléül:

 Keringer Klaudia

 jegyzőkönyvvezető